***Жансен Кереев атындағы орта мектебі***

Өткізген: Жанбауова М.С

**Тақырыбы:** Сандар әлеміне саяхат  
**Мақсаты:** **1.**Білімді, жан - жақты болуға, білуге деген қызығушылығын арттыру.

**2.**Жарысуға, жарыста жеңімпаз болуға ұмтылдыру.  
 **3.**Ұлттық тәрбие бере отырып, ұйымшылдыққа тәрбиелеу.  
**Түрі:** Сайыс сабақ  
**Көрнекілігі:** Слайдтар, мақал - мәтелдер, кеспе есептер, ғарыш кемелері.  
**Пәнаралық байланыс:** Ана тілі, дүниетану.  
**Сайыстың барысы:**  
**Мұғалім сөзі:** Балалар, математикалық апталыққа арналған бүгін біз сайыс - сабақ өткіземіз. «Бүгінгі білім – ертеңгі байлығымыз» дегендей, математикадан алған білімдерімізді осы сайыста шыңдайтын боламыз. Енді ойын шарттарымен таныстырайын.  
Топтастыру. Әр топ өз девиздерін айтады. Топ басшылары өздерін таныстырады.  
  
**«Қызықты шаршылар». Топ басшылар сайысы**  
Сандар сыры. Топаралық жарыс.  
«Кім шапшаң?» Ғарыш кемелерімен тапсырмалар беріледі.  
Мақал - мәтел сайысы. Кубизм әдісі.  
Қорытындылау. Топ басшыларына сөз беріледі.  
  
***Шарт бойынша І кезең. Сыныпты 3 топқа бөлу.***  
1 топ: «Болашақ» тобы. Девизі: «Еліміздің болашағы біз боламыз!»  
2 топ: «Білім» тобы. Девизі: «Білімді мыңды жығады».  
3 топ: «Достық» тобы. Девизі: «Бәріміз біргеміз берік іргеміз!»  
  
**І кезең: «Қызықты шаршылар».**

Топ басшылар сайысы:  
Интерактивті тақтамен жұмыс.  
Сұрақтар: 1. Сабалақ деген атпен 7 жасында Абылайды қай би өз қамқорлығына алды?(Төле би)  
2. 7 күндік аптаны енгізген мемлекет? (Вавилондықтар)  
3. Кубты қалай табамыз? (Үш өлшеммен: енін, ұзындығын, биіктігін көбейту)  
4. Ені мен ұзындығын көбейту арқылы нені табамыз? ( ауданды)  
5. Ағайынды 5 жігіт келеді. Әрқайсысында бір-бірден қарындасы бар. Барлығы неше ағайынды? (6)  
6. Мен 1 адаммен келемін. Ол әкем емес. Ол кім маған? (анам)  
7. 7 ғаламды атаңыз. (Оңтүстік, Солтүстік, Батыс, Шығыс, Аспан, Жер, Жерасты)  
8. Мына геометриялық фигуралардан не құрастыруға болады? (құс ұясын)

**ІІ кезең. Сандар сыры.**  
3 топқа үш санға байламдар айту тапсырылады.  
І топ: 7 санының сырын ашу.  
ІІ топ: 5 санының сырын ашу.  
ІІІ топ. 3 санының сырын ашу.  
  
**ІІІ кезең. «Кім шапшаң?»**

Апталықтың ашылуы 12 сәуір – ғарышкерлер күнімен қатар келді. Ғарышқа қай топ алғаш боп ұшады?  
Топтарға ғарышкерлер кемесіне жазылған тапсырмалар беріледі. Қай топ 1 - ші болса, сол топ ұтады.  
♦ І топ тапсырмасы:  
1) Сөзжұмбақ шешу.  
1. Жеті күннің бірі.  
2. \_\_\_ ауыз сөздің тобықтай түйіні бар.  
3. 21: 3 нешеге тең?  
2) Ауызша сұраққа жауап беру.  
♦ ІІ топ тапсырмасы:  
Сөзжұмбақ шешу.  
\_\_\_ атасын білмеген жетесіздің белгісі (Жеті)  
Үш жұрттың бірі.  
99: 33 нешеге тең?  
2)Ауызша сұрақтарға жауап беру.  
♦ ІІІ топ тапсырмасы:  
1) Сөзжұмбақ шешу.  
Бір елі ауызға \_\_\_\_\_\_ елі қақпақ.  
Жұма нешінші күн?  
25: 5 нешеге тең?  
2) Ауызша сұрақтарға жауап беру. **ІҮ кезең. Мақал - мәтел сайысы. Кубизм әдісі**  
1.\_\_\_ аяқтыда бота тату,\_\_\_ аяқтыда бөле тату.  
2.\_\_\_- лік болмай, тірлік болмас.  
3.\_\_\_ - еуі түгел болса, төбедегі келеді, \_\_\_- ауы ала болса, ауыздағы кетеді.  
4. Білімді \_\_\_\_\_\_- ды жығады, білекті \_\_\_\_- ді жығады.  
5. Ағайын \_\_\_ - ау, ана \_\_\_ - еу.  
6. Жігіттің құны \_\_\_\_\_\_ жылқы, ары \_\_\_\_\_\_ жылқы.  
  
**Ү кезең. Қорытындылау.**  
Топбасшылар сөз алады. Өз топтарының жинаған ұпай сандарын есептеу.  
Интерактивті тақтада слайдпен сабақты қорытындылау.

***Жансен Кереев атындағы орта мектебі***

***Тақырыбы: Сандар әлеміне саяхат***

Өткізген: Жанбауова М.С.

2015 жыл